Document ID: 31999D0767

Odločba Komisije
z dne 17. novembra 1999
o razveljavitvi Odločbe 98/407/ES o nekaterih zaščitnih ukrepih v zvezi s školjkami in ribiškimi proizvodi s poreklom ali izvorom iz Turčije ter o spremembi odločb 94/777/ES in 94/778/ES
(notificirano pod dokumentarno številko K(1999)3761)
(Besedilo velja za EGP)
(1999/767/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 97/78/ES z dne 18. decembra 1997 o določitvi načel za organizacijo veterinarskih pregledov proizvodov, ki vstopajo v Skupnost iz tretjih držav [1], in zlasti člena 22(6) Direktive,
ob upoštevanju naslednjega:
(1) Na podlagi rezultatov veterinarskega inšpekcijskega obiska v Turčiji je Komisija sprejela Odločbo 98/407/ES o nekaterih zaščitnih ukrepih v zvezi s školjkami in ribiškimi proizvodi s poreklom ali izvorom iz Turčije [2].
(2) Na podlagi zaščitnih ukrepov in zdravstvenih jamstev, ki so jih predložili turški organi, je Komisija sprejela Odločbo 1999/2/ES [3] o spremembi Odločbe 98/407/ES, da se ponovno dovoli uvoz ribiških proizvodov iz Turčije.
(3) Rezultati novega inšpekcijskega obiska in zdravstvena jamstva turških organov zadostujejo, da se sedaj ponovno dovoli uvoz školjk, iglokožcev, plaščarjev in morskih polžev v vseh oblikah s poreklom ali izvorom iz Turčije.
(4) Na podlagi rezultatov inšpekcijskega obiska je treba spremeniti seznam območij proizvodnje in odpremnih centrov, imenovanih s Prilogo B oziroma Prilogo C k Odločbi Komisije 94/777/ES [4], kakor je bila nazadnje spremenjeni z Odločbo 96/31/ES [5]. Treba je tudi spremeniti seznam obratov, imenovanih s Prilogo B k Odločbi Komisije 94/778/ES [6], kakor je bila nazadnje spremenjeni z Odločbo 96/31/ES.
(5) Ukrepi, predvideni s to odločbo, so v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Odločba 98/407/ES se razveljavi.
Člen 2
Priloga A k tej odločbi nadomesti Prilogo B k Odločbi 94/777/ES.
Člen 3
Priloga B k tej odločbi nadomesti Prilogo C k Odločbi 94/777/ES.
Člen 4
Priloga C k tej odločbi nadomesti Prilogo B k Odločbi 94/778/ES.
Člen 5
Ta odločba je naslovljena na države članice.
V Bruslju, 17. novembra 1999

Labels: 3
18
6